Jaapanlased teevad maailma suurima tubakatehingu - Äripäev
19. detsember 2006, 15:41
Eelmine artikkel: Miljonär Raul Kasesalu läheb veebruaris kohtu alla
Järgmine artikkel: Kruuda ostis Saagimi ajakirja Just!
Japan Tobacco soovib osta Briti tubakafirma Gallaher 9,75 miljardi naela (227,5 miljardi krooni) eest, mis on suurim tehing tubakatööstuse ajaloos.
Ettevõtted teatasid hinnakokkuleppest reedel. Müüjatele tähendab see 7,5 miljardit naela puhast raha, ülejäänu on võlgade tasaarveldus. Ei ole välistatud ka konkureeriv pakkumine. Ajaleht Times nimetas tõenäolisimaks ülepakkujaks British American Tobaccot. Gallaher omab suitsumarke Benson Hedges, Silk Cut jt., mis on Eestis vähetuntud, kuid mitmel pool Euroopas turuliidrid. Kontserni juhtiv odavbränd LD on olnud edukas Ida-Euroopas, ka Eestis. 2001. aastal Gallaheri ostetud tütarfirma Austria Tabak kaudu kuulub müüdava hulka ka see, mis Eesti tubakatööstusest alles on jäänud - nt. kaubamärgid Rumba ja Leek, mida küll ammugi enam ei valmistata Eestis. Gallaher Groupi eelmise aasta käive oli 8,21 mld. naela ja maksueelne kasum 570 mln. naela (191 mld. ja 13,3 mld. krooni). Kontsern tegutseb 80 riigis, töötajaid on 12 000 . Sealhulgas tootmine toimub 11 maal, sealhulgas Venemaal, Rootsis, LAVs.
19. December 2006, 15:41
URL: http://www.aripaev.ee/article/20061219/NEWS/312199972